KYK: Nuwe Bond-fliek se lokprent is hier | Netwerk24
05 Desember 2019 11:25
Die langverwagte lokprent van die jongste James Bond-rolprent, No Time to Die, is onlangs uitgereik.
Die fliek begin op 3 April op die kringloop.
Daniel Craig in 'No Time to Die'.
Benewens die gereelde motoraksie en ’n nuwe blik op die bekende Aston Martin DB5, verskyn die akteur Rami Malek, bekroon vir sy rol as Freddie Mercury in die rolprent Bohemian Rhapsody, vir die eerste keer as die booswig.
In ’n stadium klim Craig ook agter die stuurwiel in van ’n klassieke Series II V8 Vantage.
Die vervaardiging van die fliek het nie sonder struikelblokke verloop nie, met Craig wat ’n enkelbesering opgedoen het en die regisseur wat vervang moes word.
Danny Boyle, bekend om rolprente soos Slumdog Millionaire en Trainspotting, sou aanvanklik die regie gedoen het, maar hy het weens “kreatiewe verskille” aan die projek onttrek.
Die Amerikaanse regisseur Cary Joji Fukunaga het die leisels oorgeneem en hulle moes vinnig werk om die fliek te voltooi. Phoebe Waller-Bridge, die vervaardiger van die Emmy-bekroonde reeks Fleabag, was ook by die draaiboek betrokke.
Daniel Craig maak sy laaste verskyning as die spioen James Bond in die fliek 'No Time to Die'.
Meer oor: Rami Malek | Daniel Craig | No Time To Die | James Bond | Lokprent | Flieks